钦定古今图书集成/明伦汇编/闺媛典/第070卷 > 张之莘妻施氏
## 钦定古今图书集成/明伦汇编/闺媛典/第070卷 > 张之莘妻施氏

按《婺源县志》：“施氏，甲路张之莘妻。年十六归莘。未半
载，莘亡。氏方妊，痛绝求死，姑舅力劝保身，冀或存嗣，
乃复进饮食及㝃果，子遂矢志抚孤。富室不知，争托
媒求娶，氏断发矢之曰：‘必死而后已’。父母婉劝，氏阳
应曰：‘子未有托也’。后为子定婚，父母复晓之，氏默然
不应。适有以鲜桃馈者，氏私语曰：‘此可以速我死矣’。”
顿啖殆尽，急驾归。夫家病卧不起，医治倾药不服，绝
粒旬日而毙。